text: Politiet: Trafikanterne kører fornuftigt i det glatte føre 
  29 januar 2017 kl. 06.46
  Isslag har natten til søndag gjort mange veje og fortorve spejlglatte.De to lokale politikredse har dog kun få meldinger om uheld - men kør forsigtigt hele formiddagen, lyder rådet.
  En enkelt bilist er kørt af vejen, en knallert er væltet og en fodgænger faldet. Det er meldingen søndag morgen fra de to lokale politikredse efter en nat, hvor isslag har gjort veje og fortove meget glatte.
  Saltbilerne har været på overarbejde flere steder. Esbjergmotorvejen har været meget glat og er blevet saltet flere gange.
  Stig Simonsen, vagtchef, Sydøstjyllands Politi: " Folk har lyttet til advarslerne og kører både fornugtigt og forsigtigt"
  - Det er mit indtryk, at folk har lyttet til advarslerne og kører både fornugtigt og forsigtigt. Vi har ingen meldinger om alvorlige personskader, siger vagtchef Stig Simonsen, Sydøstjyllands Politi, søndag morgen til TV SYD.
  DMI opfordrer også til forsigtighed. Isslaget bevæger sig i løbet af søndag formiddag mod øst.
  Der er i morgen- og formiddagstimerne risiko for isglatte veje flere steder i landet. Regnen falder flere steder som isslag. Kør forsigtigt.
  
  